2. 4. 80 De Europæiske  Fællesskabers  Tidende Nr. C 83/35 
Udtalelse  om »Ændring  af det ændrede  forslag  til Rådets  forordning  (EØF)  om den fæl-
les markedsordning  for ethanol  fremstillet  af landbrugsprodukter  og om supplerende 
bestemmelser  for visse  produkter,  der indeholder  ethanol« 
Den tekst,  som  har været  genstand  for udtalelsen,  er offentliggjort  i De Europæiske 
Fællesskabers  Tidende  nr. C 193 af 31. juli 1979,  s. 5. 
A. UDTALELSENS  JURIDISKE  GRUNDLAG 
Rådet  besluttede  den 29. juni  1979  i medfør  af artikel  43 og 198 i Traktaten  om opret-
telse  af Det  europæiske  økonomiske  Fællesskab,  at høre  Det  økonomiske  og sociale 
Udvalg  om det nævnte  emne. 
B. DET  ØKONOMISKE  OG SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin 174,  plenarforsamling,  holdt  i 
Bruxelles,  den 12. og 13. december  1979,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG SOCIALE  UDVALG  HAR  — 
under  henvisning  til traktaten  om oprettelse  af Det 
europæiske  økonomiske  Fællesskab,  særlig  arti-
kel 43 og 198, 
under  henvisning  til Rådets  beslutning  af 22. juni 
1979  om at anmode  om dets  udtalelse, 
under  henvisning  til sit præsidiums  beslutning  om at 
pålægge  Landbrugsafdelingen  at varetage  det forbe-
redende  arbejde  med  spørgsmålet, 
under  henvisning  til sit tidligere  arbejde  med  spørgs-
målet,  særlig  dets  udtalelse  af 30. marts  1978  om » 
ændret  forslag  til Rådets  forordning  (EØF)  om den 
fælles  markedsordning  for  ethanol  fremstillet  af 
landbrugsprodukter  og om supplerende  bestemmel-
ser for visse  produkter,  der indeholder  ethanol«  (J), 
under  henvisning  til Landbrugsafdelingens  udtalelse 
vedtaget  den 29. november  1979, 
under  henvisning  til beretning  fremlagt  af ordføre-
ren, Guido  Paggi,  og under  henvisning  til sine  drøftelser  på den  174.  ple-
narforsamling  holdt  den  12. og 13. december  1979, 
mødet  den 13. december  1979  — 
med 45 stemmer  mod  7, idet 7 undlod  at stemme 
VEDTAGET  FØLGENDE  UDTALELSE: 
1. Indledende  betragtninger 
1.1. Det  økonomiske  og sociale  Udvalg  vil for det 
første  gerne  fremhæve,  at der i de forslag  til ændrin-
ger, det har fået  forelagt  til udtalelse,  omend  kun  i 
en vis udstrækning,  er blevet  taget  hensyn  til nogle 
af de væsentlige  krav,  det fremsatte  i sin udtalelse 
vedtaget  den  30. marts  1978  om et forslag  fra Kom-
missionen,  oprindeligt  fremsat  den 6. marts  1972  og 
ændret  den 7. december  1976. 
Skønt  Udvalget  med  tilfredshed  konstaterer,  at 
Kommissionen  således  har anerkendt  gyldigheden 
af en række  af de tanker,  det slog  til lyd for,  kan 
Udvalget  dog  ikke  lade  være  med  at udtrykke  skuf-
felse  over  den  manglende  imødekommelse  af en 
lang række  vigtige  krav,  der blev  fremsat  i udtalel-
sen, og som  vil blive  omtalt  nedenfor. 
1.2. Udvalget  har drøftet,  hvorvidt  den  i mellemti-
den indtrufne  energikrise  har afstedkommet  radikale 
forandringer  af den  samlede  ramme  omkring  de 
(') EFT  nr. C 181 af 31. 7. 1978.  oprindelige  forslag  til en forordning  for alkohol. 
Nr. C 83/36 De Europæiske  Fællesskabers  Tidende 2. 4. 80 
1.3. Efter  Udvalgets  skøn  kan  det fremover  ikke  på 
forhånd  udelukkes,  at det vil kunne  blive  nødven-
digt at anvende  betydelige  mængder  landbrugsalko-
hol til energifremstilling,  og at syntetisk  alkohol  vil 
blive  stadigt  mindre  konkurrencedygtigt  i forhold  til 
melassealkohol  p. g. a. prisstigningerne  på den  vig-
tigste  af de råvarer,  der i dag  anvendes  til fremstil-
ling af syntetisk  alkohol,  og på grund  af nødvendig-
heden  af at nedskære  forbruget  af produkter,  der 
fremstilles  på basis  af olie. 
1.4. Men  med  de oplysninger,  der foreligger  i dag, 
kan man  dog  fastslå,  at syntetisk  alkohol  fortsat  vil 
være  konkurrencedygtig  i forhold  til melassealko-
hol, selv  om der nok  skal  tages  visse  forbehold  over 
for disse  oplysninger,  da der ikke  foreligger  veldefi-
nerede  kriterier  for fastlæggelse  af prisen  på synte-
tisk alkohol.  En medvirkende  faktor  er også,  at pri-
serne  på råvarerne  i sukkerproduktionen  er steget 
kraftigt  i den seneste  tid. 
1.5. Der  må derfor  drages  den  konklusion,  at skønt 
det ikke  kan  udelukkes,  at oliekrisen  i sidste  instans 
vil få en vis indvirkning  på markedet  for landbrugs-
alkohol  er der i den  nuværende  situation  intet  der 
taler  for en substantiel  omvurdering  af selve  grund-
problemets  strukturelle  aspekter. 
2. Kommissionens  ændringsforslag  mht.  anvendelses-
området 
2.1. Med  ændringen  af stk.  1 og 2 i artikel  1 i 
Kommissionens  forslag  af 7. december  1976  medta-
ger denne  artikel  nu blandt  de produkter,  for hvilke 
der skal  fastsættes  regler  for samhandelen  og even-
tuel indførelse  af en interventions-  og prisordning, 
samtlige  produkter  under  position  22.06  i den fælles 
toldtarif  i stedet  for,  som  tidligere,  udelukkende  pro-
dukter  med  et virkeligt  alkoholindhold  på over  22 
rumfangsprocent. 
Det økonomiske  og sociale  Udvalg  tilslutter  sig 
dette  forslag,  der i øvrigt  tager  hensyn  til pkt.  2.4.1.1. 
i Udvalgets  udtalelse  af 30. marts  1978. 
2.2. Med  henvisning  til ændringen  af artikel  24 
skal Udvalget  imidlertid  understrege,  at der  i langt 
højere  grad  burde  tages  hensyn  til princippet  om at 
medtage  produkter  med  alkoholtilsætning  og even-
tuelle  andre  landbrugsprodukter,  der  hører  med 
under  markedsordningen,  i den  pågældende  sam-
handelsordning  i forhold  til deres  indhold  af det 
produkt,  der er fastsat  bestemmelser  for. 
2.3. Udvalget  finder  det  på dette  sted  nødvendigt 
at anmode  om,  at man  omsider  tager  hensyn  til de 
anmodninger,  der  ér fremsat  i Udvalgets  tidligere udtalelse  (pkt.  2.2.2.  — 2.3.5.  — 2.3.6.  — 2.3.7.  — 
2.3.8.  — 2.3.9.). 
Udvalget  lægger  navnlig  vægt  på nødvendigheden 
af, at der samtidig  med  alkoholforordningen  findes 
passende  løsninger  på det særlige  problem  omkring 
rom fra de franske  oversøiske  departementer. 
2.4. De  nye  forslag  giver  ikke  noget  svar  på de sær-
lige problemer,  som  opstår  for alkoholer  fremstillet 
ved destillation  af vin  eller  spisedruer,  eller  for 
brændevine  af vin og af presserester,  som  bør  sikres 
markedsadgang,  da der  så at sige  altid  er tale  om 
obligatoriske  destillationer. 
3. Indikativpriser  og kvantitativ  garanti  for  afsæt-
ningen:  melassealkohol 
3.1. Til  artiklerne  3, 4 og 6 foreslår  Kommissionen, 
at melassealkohol  føres  ind  under  den  generelle 
ramme  for den ordning,  der er fastsat  for alkohol,  og 
især,  at: 
— der for melassealkohol  fastsættes  en indikativpris 
på grundlag  af de samme  kriterier  som  dem,  der 
gælder  for de øvrige  typer  alkohol  og ikke  som 
nu på grundlag  af prisen  for syntetisk  alkohol; 
— der ydes  en afsætningsgaranti,  som  fastsættes  på 
grundlag  af de mængder  melassealkohol,  der i de 
foregående  år er afsat  i de forbeholdte  sektorer. 
Med  en sådan  foranstaltning  vil melåssealkohol 
fortsat  være  mindre  gunstigt  stillet  end  andre  typer 
landbrugsalkohol,  hvor  afsætningsgarantien  dækker 
den totale  hidtil  producerede  mængde. 
Ordningen  svarer  stort  set til de forslag,  Det  økono-
miske  og sociale  Udvalg  fremsatte  i sin tidligere 
udtalelses  pkt.  2.3.2.,  hvori  man  understregede,  at 
man var  modstander  af, at den  samlede  melasseal-
koholsektor  skulle  integreres  i ordningen  med  indi-
kativmængde  og garanteret  mængde,  men  hvori 
man samtidig  gav  udtryk  for en positiv  holdning  til 
forslaget  om,  at der  skulle  fastsættes  en passende 
garantimængde. 
Til trods  for de i mellemtiden  indtrufne  ændringer 
er Udvalget  indstillet  på at ville  bekræfte  sin tilslut-
ning  til dette  kompromisforslag,  idet  den  påpeger,  at 
Det europæiske  økonomiske  Fællesskab  er nettoim-
portør  af melasse. 
Efter  som  Rådet  i forbindelse  med  vinforordningen 
har fastsat  en række  bestemmelser,  der har en dras-
tisk nedskæring  af nye  vinmarker  til formål,  skal 
Udvalget  foreslå,  at man  sletter  »inden  for  græn-
serne  af indikativmængden«  lige  efter  ordene  »juste-
res ved  produktionsårets  afslutning«  i stk.  4 i den 
nye artikel  4. 
2. 4. 80 De Europæiske  Fællesskabers  Tidende Nr. C 83/37 
3.2. Udvalget  henviser  til sine  bemærkninger  i for-
anstående  pkt.  1 og finder  det  nødvendigt,  at der 
igangsættes  grundige  undersøgelser,  der  skal  fore-
stås af Kommissionen,  for at få fastslået,  om de for-
skellige  typer  landbrugsalkohol,  der er mindre  kost-
bare at fremstille,  kan yde  et bidrag  til en løsning  på 
energiproblemerne. 
Resultaterne  af disse  undersøgelser  og eventuelle 
indvirkninger  på landbrugsalkoholmarkedet  vil man 
så kunne  tage  hensyn  til til sin tid, som  Kommissio-
nen udmærket  har nævnt  i sit forslag  til en ny arti-
kel 41a. 
3.3. Som  følge  af den  overordnede  ramme,  der her 
drøftes,  forekommer  det også  nødvendigt,  at også  de 
små destillationsvirksomheders  problemer,  som 
drøftes  mere  indgående  nedenfor  (pkt.  9.4),  tages  op 
til nyovervejelse  i medfør  af denne  artikel  41a). 
3.4. Kommissionens  ændringsforslag  til artikel  3, 4 
og 6 indeholder  to andre  nyheder: 
a) fastsættelse  af en garanteret  mængde  for  hver 
enkelt  type  alkohol,  som  tidligere  kun  gjaldt 
»samtlige  eller  nogle«  alkoholtyper; 
b) den  specifikation,  at indikativpriserne  bør  fast-
sættes  således,  at de ikke  giver  anledning  til forø-
gelse  af produktionen,  »så længe  produktionsom-
kostningerne  (...)  ikke  er konkurrencedygtige 
med priserne  for syntetisk  alkohol«. 
Udvalget  tilslutter  sig  den  første  ændring,  men 
mener,  at det er hensigtsmæssigt  at slette  den anden, 
og i lighed  med  hvad  der  gælder  alle  andre  land-
brugsprodukter  overlade  fastsættelsen  af indikativ-
prisen  til Ministerrådet  under  hensyntagen  til mar-
kedssituationen. 
4. Overgangsbestemmelser  for alkohol  fremstillet  af 
melasse 
4.1. Pkt.  3 indebærer,  at Udvalget  i denne  udta-
lelse  tilslutter  sig,  at den  ottende  betragtning  som 
foreslået  udgår  og hermed  også  artikel  7. 
4.2. Ydelse  af den afsætningsgaranti  for melasseal-
kohol  og forslaget  (i artikel  41a)  om,  at der »inden 
udgangen  af det dredje  produktionsår,  hvor  denne 
forordning  anvendes«,  skal  forelægges  en rapport 
om forordningens  gennemførelse  og deraf  følgende 
eventuelle  ændringer  i forordningen  berettiger  fuldt 
ud, at den nævnte  betragtning  og artikel  udgår. 
5. Salgspriser  for den  farmaceutiske  sektor  og for 
parfumeri-  og kosmetiksektoren 
5.1. Udvalget  kan  tilslutte  sig,  at der vedtages  en 
ordning,  efter  hvilken  salgsprisen  på landbrugset-hanol  for den  farmaceutiske  sektors'og  parfumeri/ 
kosmetiksektorens  vedkommende  fastsættes  under 
hensyntagen  til prisen  på syntetisk  alkohol.  Dette  er 
i overensstemmelse  med  den  tidligere  udtalelses  pkt. 
2.3.4.  og tager  hensyn  til nødvendigheden  af at lette 
afsætningsmulighederne  for  landbrugsalkohol,  da 
der nu også  for melassealkohol  gives  mængder  med 
afsætningsgarantier. 
6.. Interventionsbidrag 
6.1. Bortfaldet  af artikel  17 og den  dertil  knyttede 
ændring  af artikel  31 (om  overførelse  til EUGFL  af 
finansieringsbyrden  i forbindelse  med  forvaltningen 
af markedsordningen  for alkohol)  svarer  til de for-
slag,  Udvalget  fremsatte  i pkt.  2.3.10.  i den tidligere 
udtalelse. 
Udvalget  kan  derfor  kun  tilslutte  sig dette  bortfald, 
og at den  fireogtyvende  betragtning  som  foreslået 
udgår. 
7. Beregning  af importafgifter 
7.1. Udvalget  tilslutter  sig forslaget  om ændring  af 
artikel  24, der begrænser  sig til at foretage  de rettel-
ser, der  er nødvendige,  fordi  man  under  position 
22.06  har medtaget  produkter  med  et virkeligt  alko-
holindhold  på under  22 rumfangsprocent  (artikel  1, 
stk. 1, litra  e). 
7.2. Som  nævnt  i pkt.  2.2.  ønsker  Udvalget  at 
understrege,  at henvisningerne  i artikel  24 under  alle 
omstændigheder  bør være  af en sådan  art, at de sik-
rer, at der  også  opkræves  importafgifter  på andet 
end ren alkohol  og akvavit,  nemlig  på samtlige  alko-
hol- og akvavittilsatte  produkter,  som  således  under-
kastés  de importafgifter,  der måtte  skulle  opkræves  i 
henhold  til andre  landbrugsforordninger  for andre 
landbrugsråvarer  (f.eks.  vin eller  sukker). 
8. Uddybningsklausuler  og eventuelle  revisioner 
8.1. 1 betragtning  af den  yderst  komplekse  situa-
tion,  der søges  løst  med  forslaget  til forordning  om 
alkoholmarkedet,  og i betragtning  af de ukendte 
faktorer,  der nødvendigvis  må følge  med,  særlig  i en 
sektor,  hvor  interessemodsætningerne  og de natio-
nale forskelle  er betydelige,  kan  Udvalget  tilslutte 
sig artikel  41 a (jf. bl.a.  pkt.  3.2). 
Nr. C 83/38 De Europæiske  Fællesskabers  Tidende 2. 4. 80 
9. Genfremsættelse  af betragtninger  og anmodnin-
ger fremsat  i den tidligere  udtalelse 
9.1. Efter  at Udvalget  har fremsat  disse  kommenta-
rer til Kommissionens  nye  forslag,  skal  det på det 
kraftigste  understrege,  at mangfoldige  af de 
ændringsforslag,  som  fremsattes  i den tidligere  udta-
lelse,  ikke  har vundet  tilslutning,  selv  hvor  der var 
tale om punkter,  som  greb  dybt  ind i vurderingen  af 
problemerne  og accepten  af forslaget  som  helhed. 
9.2. Udvalget  skal  henvise  til pkt.  2.3. og påpeger  i 
særdeleshed  det tidligere  fremsatte  krav  om,  at der 
uopholdeligt  foretages: 
— harmonisering  af beskatningen  af alkoholholdige 
drikkevarer  (jf. pkt. 4.4. i den tidligere  udtalelse); 
— en definering  af og fastlæggelse  af bestemmelser 
om betegnelse  og præsentation  af samtlige  varer, 
som direkte  eller  indirekte  berøres  af forslaget  til 
forordning;  endvidere  må der uopholdeligt  skri-
des til beskyttelse  af oprindelsesbenævnelser  (jf. 
pkt. 2.3.12.  i den tidligere  udtalelse). 
9.3. Udvalget  påpeger,  at whiskyproducenterne 
med rette  må kunne  forvente,  at man  omsider  reali-
serer  forpligtelserne  om at yde  restitution  til sådan 
EF-produceret  korn,  som  anvendes  ved  forarbejd-
ning af eksportvaren  (jf. pkt.  2.4.3.  i den  tidligere 
udtalelse). 
9.4. Udvalget  mener,  at man  ikke  bør gribe  ind i de 
for små  destillerier  gældende  forhold,  før man  har 
kendskab  til den  rapport,  som  Kommissionen  i.h.t. 
artikel  41a)  skal  forelægge  om EF-destillationsvirk-
somhedernes  struktur,  således  at enhver  beslutning 
på dette  ømtålelige  område  kan  træffes  efter  grun-
dige overvejelser,  da de jo også  vil få samfundsmæs-
sige konsekvenser  (den  tidligere  udtalelses  pkt. 
3.3.3.). 
10. Afsluttende  bemærkninger 
10.1. Det  er nødvendigt,  at Rådet  uopholdeligt 
træffer  beslutninger  som  sikrer  indførelse  af en mar-
kedsordning  for ethanol  fremstillet  af landbrugspro-
dukter. 
Dette  er særlig  nødvendigt,  fordi  der endnu  tyve  år 
efter  fællesmarkedets  oprettelse  består  hindringer 
for bevægeligheden  af alkohol,  akvavit  og likør, 
samtidig  med  at de i medlemsstaterne  eksisterende markedsordninger  opløses  i medfør  af Domstolens 
afgørelser,  uden  at der i stedet  træder  EF-bestem-
melser,  hvilket  jo efterlader  et foruroligende 
vakuum  (jf. pkt. 4.1. i den tidligere  udtalelse). 
10.2.  Det  er ligeledes  påkrævet,  at man  forud  for 
Spaniens  og Grækenlands  tiltrædelse  af EF — de to 
lande  er jo storproducenter  af landbrugsalkoholva-
rer — skaber  faste  forvaltningsmæssige  rammer  for 
EF's alkoholmarked,  så ansøgerlandene  kan  være 
orienteret  om situationen  i EF og så de kan  debat-
tere den under  de indledende  forhandlinger  (jf. pkt. 
4.2. i Udvalgets  tidligere  udtalelse). 
10.3. På  mange  forskellige  områder  må Udvalget 
nu halvandet  år efter  vedtagelsen  af den foregående 
udtalelse  konstatere,  at der i mangfoldige  involve-
rede kredse  fortsat 
— udtrykkes  modstand  mod  og hersker  forvirring 
om forordningsforslaget; 
— hersker  overbevisning  om,  at der i forslaget  må 
tages  stilling  til de vigtigste  landbrugsmæssige 
problemer,  der er opstået  i kraft  af nødvendighe-
den af at sikre  afsætningen  for destillerede  pro-
dukter,  som  der kan udvindes  alkohol  af, og som 
kan få betydning  for de store  følsomme  alkohol-
markeder;  men  det må i sidste  instans  navnlig 
tage stilling  til specifikt  industrielle  problemer, 
der bl.a.  kan  skabe  alvorlige  konkurrencemæs-
sige forvridninger  mellem  nogle  af de involve-
rede sektorer. 
— er tvivl  om,  hvorvidt  der nu også  tages  hensyn  til 
landbrugets  interesser  på fuldt  tilfredsstillende 
måde,  eftersom  der kun  tages  direkte  højde  for 
godt en tredjedel  af destilleringen  af landbrugsrå-
varer,  hvoraf  der kan  fremstilles  alkohol,  hvilket 
bevirker,  at der  på foruroligende  vis opstår  en 
række  ukendte  faktorer,  med  hensyn  til de virk-
ninger,  som  vil opstå,  hvis  man  ikke  anvender 
råvarer  (hvoraf  der  kan  fremstilles  alkohol  og 
som har stor  betydning  for betydelige  landbrugs-
markeder)  til akvavitfremstilling,  men  i stedet  til 
alkoholfremstilling  (eller  omvendt). 
10.4. Men  hvis  det til trods  for'de  seneste  forslag 
fra Kommissionen  og til trods  for syntetisk  alkohols 
formindskede  konkurrenceevne  ikke  skulle  lykkes 
for Rådet  at nå frem  til en hurtig  vedtagelse  af for-
ordningsforslaget,  bevarer  pkt.  5 i Udvalgets  tidli-
gere udtalelse  sin fulde  gyldighed. 
Det ville  nemlig  så komme  på tale  at virkeliggøre 
den fælles  landbrugspolitik  for så vidt  angår  destil-
leringssektoren  i form  af en forenklet  ordning,  der 
2. 4. 80 De Europæiske  Fællesskabers  Tidende Nr. C 83/39 
navnlig  skulle  baseres  på støtte  til de mest  ømtåle-
lige landbrugsråvarer,  og på en opdeling  af marke-
det i to sektorer,  hvoraf  en skulle  forbeholdes  land-
brugsalkohol. Derved  ville  producenterne  få fri adgang  til største-
delen  af et marked,  hvor  priserne  fastsættes  i fri 
konkurrence,  og på vilkår,  der betinges  af støtten  til 
råvarerne. 
Udfærdiget  i Bruxelles,  den  13. december  1979. 
Raffaele  VANNI 
Formand  for 
Det økonomiske  og sociale  Udvalg 
BILAG 
til Det økonomiske  og sociale  Udvalgs  udtalelse 
Forkastede  ændringsforslag 
Følgende  ændringsforslag,  blev  forkastet  under  forhandlingerne: 
Pkt. 3.1. 
Følgende  afsnit  indsættes  nederst  på stk. 3: 
»Samtidig  med  at dette  kriterium  står  fast,  mener  Udvalget  dog,  at indikativmængden  for 
melassealkohol  som  det gælder  for al anden  alkohol  fremstillet  af landbrugsprodukter,  bør 
baseres  på afgrøderne  i de fem foregående  år, dog således  at de enkelte  bedrifter  får mulighed 
for at destillere  en samlet  mængde  alkohol  svarende  til den normale  produktion.« 
Begrundelse: 
Følger  man  dette  ændringsforslag,  undgår  man  et andet  grundlag  for beregning  af indikativ-
mængden  og dermed  af garantimængden. 
Dette  kriterium  vil forekomme  diskriminerende  og forekommer  samtidig  uberettiget,  når man 
betænker  den opstillede  målsætning. 
Afstemningsresultat: 
22 stemte  for, 26 stemte  imod,  og 7 undlod  at stemme. 
Følgende  del af afdelingens  udtalelse  blev  erstattet  med  et ændringsforslag,  der blev  vedtaget 
under  forhandlingerne: 
Kapitel  5, pkt.  5.1.,  første  punktum 
»Afdelingen  kan tilslutte  sig, at der vedtages  en ordning,  efter  hvilken  salgsprisen  på land-
brugsethanol  for den farmaceutiske  sektors  og parfumeri/kosmetiksektorens  vedkommende 
fastsættes  under  hensyntagen  til prisen  på syntetisk  alkohol.« 
Afstemningsresultat: 
Nr. C 83/40 De Europæiske  Fællesskabers  Tidende 2. 4. 80 
43 stemte  for, 0 stemte  imod,  og 14 undlod  at stemme. 
Følgende  afsnit  i afdelingens  udtalelse  udgik  efter  vedtagelse  af en række  ændringsforslag,  der 
blev vedtaget  under  forhandlingerne: 
Pkt. 5.2. 
»I overensstemmelse  med  den  foregående  udtalelses  pkt.  2.3.4.3.1.  skal  afdelingen  igen  slå til 
lyd for, at man  overvejer  muligheden  af at fastsætte  én enkelt  salgspris  for landbrugsalkohol, 
der anvendes  i de forbeholdte  sektorer,  samt  i den farmaceutiske  sektor  og i parfumeri/kos-
metiksektoren.  Det gør produktionsplanlægningen  enklere  og kontrollen  lettere. 
Man kunne  opfylde  de krav,  der fremsættes  af den farmaceutiske  sektor  og af parfumeri/kos-
metiksektoren,  hivs  man  refunderede  den betalte  pris,  hvilket  givetvis  ville  gøre  dokumenteret 
brug  af landbrugsalkohol  fordelagtig  i forhold  til brug  af syntetisk  alkohol.« 
Afstemningsresultat  : 
43 stemte  for, 0 stemte  imod,  og 6 undlod  at stemme. 
Pkt. 5a 
»5. a Forbeholdte  sektorer 
5. a 1. Særlig  vedrørende  parfumeri/kosmetiksektoren  ønsker  afdelingen  at fremhæve,  at 
denne  sektor  for mere  en 70 %'s vedkommende  forsynes  med  landbrugsalkohol  og at 
man derfor  bør tage  synspunktet  i den tidligere  udtalelses  punkt  2.3.4.1.  sidste  punktum 
op til fornyet  overvejelse. 
Afdelingen  mener  således  at måtte  foreslå,  uden  at fravige  det ovenfor  anførte  om pri-
sen på landbrugsalkohol  bestemt  til denne  sektor,  at forordningsforslaget  ændres  såle-
des, at Rådet  bevarer  muligheden  for ved udgangen  af den  i forslagets  artikel  9, stk. 3, 
nævnte  femårsperiode  at træffe  afgørelse  i lyset  af indvundne  erfaringer  om en eventuel 
endegyldig  medtagelse  af parfumeri/kosmetiksektoren  blandt  de sektorer,  som  forbe-
holdes  landbrugsalkoholen.« 
Afstemningsresultat: 
22 stemte  for, 18 stemte  imod,  og 16 undlod  at stemme. 
Udtalelse  om »Forslag  til Rådets  direktiv  om forlængelse  af gyldighedsperioden  for visse 
undtagelsesbestemmelser  vedrørende  svinepest  for  Danmark,  Irland  og Det  forenede 
Kongerige« 
Den tekst,  som  har  været  genstand  for  udtalelsen,  er offentliggjort  i De Europæiske 
Fællesskabers  Tidende  nr. C 295  af 24. november  1979,  s. 2. 
A. UDTALELSENS  JURIDISKE  GRUNDLAG 
Rådet  besluttede  den  20. november  1979  i medfør  af artikel  100  i Traktaten  om opret-
telse  af Det  europæiske  økonomiske  Fællesskab,  at høre  Det  økonomiske  og sociale 
Udvalg  om det nævnte  emne.